|  |
| --- |
| **EHITUSVALDKONNA ARENGUKOMISJONI RINGMAJANDUSE TÖÖRÜHM**  Kuupäev: ***20.01.2022***  Koostaja: Ivo Jaanisoo |

Töörühma tööd juhtisid:

* 1. ehitusvaldkonna komisjoni aseesimees – ehituse asekantsler Jüri Rass.
  2. MKM ehitus- ja elamuosakonna juhataja Ivo Jaanisoo

**PÄEVAKAVA**

|  |  |  |
| --- | --- | --- |
| **Aeg** | **Teema** | **Esitaja** |
| 15.00 – 15.10 | **Sissejuhatus** 10’ | ***Ivo Jaanisoo*** *(Majandus- ja Kommunikatsiooniministeerium)* |
| 15.10 – 16.00 | **Hoonete energiatõhususe direktiivi (EPBD) muutmise eelnõu koos aruteluga** 50’ | ***Karlis Goldstein*** *(Euroopa Komisjon)* |
| 16.00 – 16.50 | **Madalsüsinikehituse arvutamispõhimõtted koos aruteluga** 50’ | ***Jarek Kurnitski*** *(Tallinna Tehnikaülikool)* |
| 16.50-17.00 | **Muud küsimused** 10’ |  |

PROTOKOLL

**KOKKUVÕTE OLULISEMATEST SÕNUMITEST (lisaks ettekannetele)**

|  |
| --- |
| * + 1. Eesti seisukohtades Hoonete energiatõhususe direktiivi (EPBD) muudatusele tuleks täpsemalt käsitleda nullemissioonhoone (ZEB) mõistes seda nn jääkenergiavajadust, mis tuleb taastuvenergiaga katta. Eelnõus lähtutakse seejuures kogu primaarenergiast (total primary energy), kui hoonete energiatõhususe regulatsioonis siiani on juttu mittetaastuvast enegiast. Välja pakutud juhul võib teatud olukordades tekkida eelis fossiilkütteallikatel, mis ei peaks olema eesmärk. Võimalik, et tegemist on arusaamatusega, kuna eelnõu mõte oli kaskaadina viimase võimalusena nn jääkenergiatarbimise taastuvenergiaga katta. Fossiilkütuste soosimine ei ole olnud eesmärk. **MKM arvestab sellega seisukoha koostamisel ja kommunikeerimisel.**     2. EPBD muudatuseelnõu seisukohad esitatakse märtsis, reaalne kirjutamistöö toimub veebruaris, tuginedes ka sektori sisendile. Kes ei ole jõudnud seda tähtaegselt teha, siis kommentaare võib jooksvalt saata kuni veebruari alguseni. Abiks on ka jaanuari lõpus valmiv ja huvigruppidele jagatav eelnõu tõlge. **MKM jagab tõlget kohe kui see valmib.**     3. 2020. a moodustas hoonete energiatarbimine kogu riigi lõpptarbimisest juba 52%. Seega on valdkond ja energiatõhususe regulatsiooni orienteerimine olemasolevale hoonefondile nii kliima kui ka energiapoliitika mõttes ülioluline.     4. Ehitiste süsinikujalajälje hindamismetoodika töö tulemused (sh kalkulaator) avaldatakse peagi veebilehel: <https://eehitus.ee/timeline-post/madalsusinikehitus/>     5. Hindamismetoodikas on arvestatud taaskasutamise ja tehaselisel tootmisel tavapärasest väiksemate materjalikadudega. Täpsemate andmete olemasolul võib neid kasutada. Metoodika vaikeväärtused annavad laiemad piirid.     6. Kuidas hindamismetoodika turule tuua? Tööstus ja ehituskonsultatsioon peaks süsteemiga harjuma, seega oleks kalkulaatorit vaja juba täna arhitekti töölauale. Üks võimalus läbi arhitektuurikonkursside (Tallinna puhul juba plaan piloteerida). **MKM suhtleb arhitektuurikonkursside teemal täpsemalt Kultuuriministeeriumi ja EALga.**     7. Hindamismetoodika peab võimaldama lihtsustatud hindamist, kuna eelprojekti ja selleks tehtud infomudeli põhisel hindamisel tehtud arvutus võib olla ehitise eluringi vaates liiga hiline. Olulisi muudatusi siis enam teha ei saa. Oluline on ka arhitektide üldteadmised madalsüsinikehitusest, et varases kavandamise staadiumis neid põhimõtteid rakendada ilma täpsete arvutuste vajaduseta igal hetkel.     8. Süsinikujalajälje hindamisel on vaja tootjaid rohkem kaasata. EL-i vaates oleks nõudeid mõistlik sätestada siis kui vastavad parameetrid kajastuvad tootestandardites. **Oluline, et ei kiirustataks süsinikusisalduse miinimumnõuetega ilma tootjate valmisolekus veendumata.** |

**OSALEJAD –** Lisa 1

|  |  |
| --- | --- |
| **ESINDATAV ASUTUS** | **OSALEJA** |
| Eesti Arhitektide Liit | Katrin Koov |
| Eesti Ehituskonsultatsiooniettevõtete Liit | Virgo Sulakatko, Kalle Karron, Merike Rannu, Oliver Napits |
| Eesti Ehitusmaterjalide Tootjate Liit | Enno Rebane |
| Eesti Planeerijate Ühing | Kaie Enno |
| Digitaalehituse klaster | Tiit Hion |
| Tartu linn | Gea Kangilaski |
| Eesti Linnade ja Valdade Liit | Jan Trei, Kalle Toomet |
| Eesti Kunstiakadeemia | Andres Ojari |
| Tallinna Tehnikaülikool | Jarek Kurnitski, Kimmo Lylykangas, Anni Oviir, Kadri-Ann Kertsmik |
| Tallinna Tehnikakõrgkool | Egert-Ronald Parts |
| Eesti Maaülikool | Toomas Tamm |
| Majandus- ja Kommunikatsiooniministeerium | Jüri Rass, Ivo Jaanisoo, Erkki Seinre, Ketli Lindus, Kristiina Tammeraid |
| Rahandusministeerium | Janno Veskimets, Lennart Lepik, Eve Murumaa, Katri-Liis Ennok, Peter Pääso, Kristel Mesilane |
| Kultuuriministeerium | Veronika Valk-Siska, Liina Jänes |
| Keskkonnaministeerium | Margit Martinson, Martin Kõiv |
| Haridus- ja Teadusministeerium | Tiina Laidvee, Margus Haidak, Teet Tiko, Külli All, Aulika Riisenberg |
| Euroopa Komisjon | Karlis Goldstein |

Lisa 2. Euroopa Komisjoni ettekanne EPBD muudatuse teemal

Lisa 3. Tallinna Tehnikaülikooli ettekanne ehitiste süsinikujalajälje hindamismetoodika teemal